*Гэта зварот трэба скапіяваць, дапоўніць (унізе) і даслаць сюды: http://www.government.by/be/feedbackformc. А таксама абраць тут: https://svaje.by/vykankamy неабходны выканкам, на тэрыторыі якога знаходзіцца месца і даслаць яго і ў гэты выканкам. Таксама можна знайсці мэйл месца і даслаць зварот на мэйл.*

Несумненна, што культура і здаровы лад жыцця маюць значны ўплыў на фармаванне патрыятычнага складу характару, любові да Беларусі і родных мясцін. Культура і спорт гуртуюць народ. А ў Беларусі гэты народ — беларусы, і мова гэтага народу — беларуская.

Традыцыйна доступ да культурна-відовішчных, культурна-спартовых і аздараўляльных устаноў і месцаў адбываецца па ўваходных квітках.

Разам з тым у большасці культурна-відовішчных (кінатэатры, музеі, музычныя і забаўляльныя клубы, канцэртныя і выставачныя залі, тэатры і інш.), культурна-спартовых (стадыёны, арэны, спартовыя клубы і інш) і аздараўляльных (басейны, лазні, аквапаркі і інш.) устаноў і месцаў уваходныя квіткі вырабляюцца ў рускамоўным выкананні, нягледзячы на тое, што беларускамоўныя беларусы з’яўляюцца спажыўцамі дадзеных паслуг. Гэта стварае перашкоды ў карыстанні беларускай мовай і з’яўляецца дыскрымінацыяй па моўнай прыкмеце.

На падставе адзначанага, з мэтай выканання Канстытуцыі Рэспублікі Беларусь, спынення дыскрымінацыі па моўнай прыкмеце,

ПРАШУ:

1. Паведаміць, чаму дыскрымінуюцца па моўнай прыкмеце грамадзяне, якія карыстаюцца беларускай мовай, паколькі яны вымушаны выкарыстоўваць уваходныя квіткі, на якіх інфармацыя прыведзеная на рускай мове, што стварае для іх перашкоды ў карыстанні беларускай мовай і што забаронена ў адпаведнасці з арт. 9.22 КаАП;

2. Рэкамендаваць або абавязаць (пазначаеце НАЗВУ І АДРАС культурнай, культурна-відовішчнай, культурна-спартовай і аздараўляльнай установы або месца, што аказваюць адпаведныя паслугі) вырабляць уваходныя квіткі ў беларускамоўным выкананні.

У адпаведнасці з законам «Аб зваротах грамадзян і юрыдычных асоб» прашу даць адказ аб прынятых па звароту захадах у вызначаны законам час у папяровым і электронным выглядзе.